
Üldandmed

1.1. Ostja nimi ja andmed:

Narva Linnvalitsus
Peetri pl. 5 Narva 20308
tel: 35 99001, 35 99099
faks: 35 99010
e-post: narvalv@narva.ee
1.2. Riigihanke eest vastutav isik:
Viktoria Heinmann, 

Narva linna Arenduse ja Ökonoomika Ameti direktor,


tel. 35 99041, faks: 35 99042, 


e-mail: viktoria.heinmann@narva.ee.
1.3. Riigihanke nimetus:
Narva Linna Victoria, Honor ja Gloria bastionide 

kuivendussüsteemi ehitus
1.4. Riigihanke registreerimisnumber:

________
1.5. Pakkumismenetluse liik:
avatud pakkumismenetlus

1.6. Rahastamisallikad:
Euroopa Liidu abiprogramm Phare ESC 2003: Turismi

Infrastruktuuri toetusskeem (2003/004-582.03.01)
1.7. Riigihanke jaotamine osadeks:
Ostja ei ole jaotanud hanget osadeks

1.8. Pakkumise kutse dokumendid (edaspidi PKD) on: 

· Käesolev PKD koos kõikide lisadega (vt sisukord);

· Kõik enne pakkumiste esitamise tähtpäeva pakkujale saadetud dokumendid, millega on muudetud või selgitatud PKD nõudeid. PKD osad täiendavad üksteist ja moodustavad tervikliku aluse pakkumise koostamiseks. Ükskõik millises dokumendis märgitud nõue on pakkujale siduv.

1.9 Konfidentsiaalsus:  Ostja ei avalikusta pakkujatelt saadud informatsiooni, kui õigusaktides ei ole sätestatud teisiti.

1.10  Ostjal on õigus suurendada või vähendada hanke mahtu 10 % võrra.

Pakkujate kvalifitseerimise tingimused ning märge informatsiooni ja dokumentide kohta, mis tuleb esitada kvalifikatsiooni hindamiseks

2.1. Pakkujale esitatavad üldised nõuded ja nõutavad dokumendid

2.1.1. Pakkuja on maksevõimeline, tema vara ei ole sekvestreeritud ja tema suhtes ei ole algatatud likvideerimismenetlust ega tehtud pankrotiotsust. Pakkuja esitab PKD lisas 1 toodud vormi I kohase kinnituse.

2.1.2. Pakkuja on täitnud kõik oma kohustused riiklike ja kohalike maksude osas. Pakkuja esitab Maksu- ja Tolliameti tõendi riiklike maksude tasumise kohta (tõend peab olema väljastatud mitte varem, kui 30 päeva enne pakkumiste esitamise tähtaega) või pakkuja asukohamaa vastava õiguspädeva institutsiooni tõendi ning kohaliku omavalitsuse tõendi kohalike maksude tasumise kohta. Pakkuja esitab PKD lisa 1 vormi III kohase kinnituse ning kirjaliku nõusoleku vastava järelepärimise tegemiseks Maksu- ja Tolliametile ja muule õiguspädevale institutsioonile koos andmetega viimasel kolmel kalendriaastal oma töötajate eest tasutud sotsiaalmaksu või oma asukohamaa sotsiaalkindlustusmaksu suuruse kohta.

2.1.3. Pakkuja on viimase kolme aasta jooksul täitnud nõuetekohaselt kõik riigihangete teostamiseks sõlmitud hankelepingud. Pakkuja esitab PKD lisa 1 vormi I kohase kinnituse.

2.1.4. Pakkuja peab olema Euroopa Liidu liikmesriigi või Phare programmi kasusaajariigi (vastavalt Euroopa Liidu Nõukogu määrusele nr 3906/89 ja selle lisadele, sealhulgas stabiliseerimis- ja assotsieerimisprotsessi riigid) või Maailma Kaubandusorganisatsiooni (WTO) riigihankelepinguga ühinenud riigi füüsiline või juriidiline isik. Juriidiline isik tõestab oma päritolu esitades punktis 2.2 nõutud registrikaardi väljatrüki või kehtiva koopia vastavast registrikaardist.

2.2. Pakkujale esitatavad nõuded erialases ja äriregistris registreerimise kohta ja nõutavad dokumendid. 

2.2.1. Pakkuja, kes peab oma asukohamaa seaduste kohaselt olema registreeritud äriregistris, esitab sellekohase kehtiva registritunnistuse või kehtiva koopia vastavast registritunnistusest. 

2.2.2. Pakkujal peab olema registreeritud majandustegevuse registris ehitustööde teostamiseks ning esitab sellekohase registreerimistunnistuse.

2.2.3. Pakkuja peab omama kehtivat Muinsuskaitseameti poolt väljastatud tegevusluba restaureerimistöödeks ning esitab sellekohase tegevusloa.

2.3. Pakkuja majanduslikule seisundile esitatavad tingimused ja nõutavad dokumendid

2.3.1. Pakkuja viimase kolme majandusaasta netokäive ehitustööde osas peab olema olnud igal majandusaastal vähemalt  6 000 000 krooni. Pakkuja esitab väljavõtte oma viimase kolme majandusaasta netokäibe ehitustööde kohta.
2.4. Pakkuja tehnilisele kompetentsusele esitatavad tingimused ja nõutavad dokumendid:

2.4.1. Pakkuja peab olema viimase kolme aasta jooksul teostanud ehitustöid vähemalt järgmises mahus: vähemalt 10 teostatud lepingut, kokku maksumusega vähemalt 18 000 000 krooni (ilma käibemaksuta). Pakkuja peab olema nimetatud ehitustööd teostanud korrektselt ja hea ehitustava kohaselt. Pakkuja esitab PKD lisa 1 vormi IV kohase teostatud ehitustööde loetelu koos andmetega maksumuse, tähtaegade ja ostjate kohta.
2.4.2. Pakkuja keskmine töötajate arv kolmel viimasel aastal on olnud vähemalt 10. Pakkuja esitab omakäelise kinnituse kolme viimase aasta keskmise töötajate arvu kohta. 

2.4.3. Pakkujal peab olema vähemalt ettevõtte sisene kvaliteedi tagamise süsteem. Pakkuja esitab omakäelise kinnituse nimetatud kvaliteedi tagamise süsteemi olemasolu kohta.

2.4.4. Pakkuja, kes kavatseb ehitustööde teostamiseks kasutada allhankijaid, esitab allhankijate nimed ja registrikoodid, näidates ära allhankija teostatavate ehitustööde osad.
2.4.5. Kõik ehitustöö käigus kasutatavad materjalid ning tarnitavad asjad peavad olema pärit Euroopa Ühendusest või riigist, mis on abisaajamaa Phare programmi raames vastavalt Euroopa Nõukogu regulatsioonile nr. 3906/89 koos lisadega k.a. Stabilisatsiooni- ja assotsieerimisprotsessi riigid (Stabilisation and Association Process countries) ja riigid vastavalt Eesti Maailmakaubandusorganisatsiooni riigihankelepingule (GPA). Pakkuja esitab sellekohase kinnituse. 
Tehniline kirjeldus

3.1. Riigihanke tehniline kirjeldus on toodud PKD lisas 2.

3.2. Ostja on kaldunud tehnilise kirjelduse koostamisel kõrvale riigihangete seaduse § 27 lõikes 1 ja § 28 lõikes 1 sätestatud nõuetest, sest riigihanke eeldatav maksumus on alla rahvusvahelise piirmäära.

Hankelepingu tingimused

4.1. Hankeleping sõlmitakse edukaks tunnistatud pakkujaga PKD lisas 3 sätestatud tingimustel. 

4.2. Hankelepingu täitmise tähtaeg on 130 kalendripäeva alates lepingu sõlmimisest.

Maksetingimused

5.1. Tasumine ehitustööde eest toimub vastavalt hankelepingus sätestatud tingimustele (PKD lisa 3).

5.2. Maksmine toimub eesti kroonides. Maksed kiidab heaks ja teeb ostja.

5.3. Maksete saamiseks peab pakkuja edastama ostjale järgmised dokumendid:

5.3.1. Ettemakse puhul lisaks arvele lepingu täitmise tagatise ja ettemakse tagatise originaali;

5.3.2. Vahemaksete puhul vastavalt aktsepteeritud teostatud tööde aktidele ja arvete alusel. 

5.3.3. Lõppmakse puhul arve kolmes eksemplaris.

Pakkumise maksumus

6.1. Pakkuja esitab PKD lisa 1 vormi II kohase hinnapakkumise, näidates eraldi:

6.1.1. Riigihanke tehnilises kirjelduses toodud ehitusmahtude loetelu järgi iga töö ja materjali koguse ja maksumuse ilma käibemaksuta; 

6.1.2. PKD punktis 6.1.1 nimetatud ehitustööde kogumaksumuse ilma käibemaksuta;

6.1.3. PKD punktis 6.1.1 nimetatud ehitustööde kogumaksumuselt makstava käibemaksu;

6.1.4. PKD punktis 6.1.1 nimetatud ehitustööde kogumaksumuse koos käibemaksuga.

6.2. Hinnapakkumine esitatakse Eesti kroonides.

6.3. Ostja kontrollib pakkumiste avamisel aritmeetiliselt üle esitatud hinnapakkumise peale esialgsete hindade avaldamist. Vigade ilmnemisel korrigeerib Ostja hinnapakkumise, võttes aluseks ühikuhinnad. Peale aritmeetilist kontrolli avaldab Ostja pakkumiste avamisel ka korrigeeritud hinnapakkumised, mida loetakse lõplikeks pakkumise hindadeks. Pakkumise avamise protokolli, mis saadetakse kõigile pakkujatele, märgitakse nii esialgne hind kui ka korrigeeritud lõplik pakkumise hind.

Pakkumise vormistamise keel

7.1. Pakkumine tuleb vormistada eesti keeles. Pakkumisele lisatud muud tutvustavad materjalid võivad olla ka inglise, saksa, soome või vene keeles.

Pakkuja esitatav lisainformatsioon ja -dokumendid

8.1. Juriidilisest isikust pakkuja esitab koos kvalifitseerimise dokumentidega PKD lisa 1 vormi V kohase volikirja tema esindamiseks juhul, kui pakkumisele pakkuja esindajana alla kirjutanud isik või isikud ei ole registrikaardi väljatrükile kantud isikud, kes omavad juriidilise isiku esindamise õigust.

8.2. Kui pakkumise esitavad mitu pakkujat ühiselt, peavad nad pakkumismenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja. Volikiri tuleb esitada koos ühise pakkumisega.

Pakkumise jõusoleku tähtaeg

9.1. Pakkumine peab olema jõus 90 päeva pakkumiste esitamise tähtpäevast arvates.

Pakkumise tagatis

10.1. Pakkuja on kohustatud hankima krediidi- või finantseerimisasutuse või kindlustusandja garantii summas 35 000 krooni. 

10.2. Pakkumise tagatis peab olema jõus vähemalt pakkumise jõusoleku tähtaja jooksul.

10.3. Pakkumise tagatis kindlustab ostajale pakkuja poolt kohustuste  (RHS § 38 lg 1) täitmata jätmise korral kahjude täieliku või osalise hüvitamise. 

Pakkumise kutse dokumentide väljastamine

11.1. Ostja väljastab PKD väljavõtmisel pakkujale kirjaliku tõendi pakkumise kutse dokumentide kättesaamise kinnitamise kohta, milles on märgitud ostja nimi, PKD väljavõtmise kuupäev ning pakkuja nimi, registrikood, riigihanke nimetus ja riigihanke registreerimisnumber (PKD lisas 1 vorm VII). Tõendi täidab pakkuja ise kahes eksemplaris ning ühe annab ostjale. Pakkumise kutse dokumente võib väljastada ka e-posti teel. Pakkumise kutse dokumentide väljastamisel e-posti teel tagastab pakkuja faksiga täidetud ja allkirjastatud kinnituse PKD väljastamise kohta (PKD lisas 1 vorm VII) Ostjale numbril 35 99042.
Pakkumise vormistamine, esitamine ja muutmine

12.1. Pakkumine tuleb esitada paberkandjal köidetuna.

12.2. Kõik lehed, v.a reklaammaterjalid, peavad olema kinnitatud pakkuja esindaja allkirjaga.

12.3. Parandused, vahelekirjutused ja muudatused pakkumisdokumentides ei ole lubatud.

12.4. Pakkumine peab olema koostatud järgnevalt esitatud struktuuri kohaselt:

· tiitelleht;

· sisukord;

· PKD punktis 8.1 nimetatud volikiri, PKD lisa 1 vorm VII (vajadusel);

· PKD punktis 8.2 nimetatud volikiri, (vajadusel);

· PKD lisa 1 vormi I kohane riigihanke pakkuja kinnitus; 

· PKD punktis 2 nimetatud dokumendid nende nimetamise järjekorras (ühise pakkumise puhul kõigi partnerite kohta);

· PKD lisa 1 vormi VIII kohane pakkumine, sealhulgas:

I – informatsioon pakkuja kohta;

II – pakkuja poolne detailne kirjeldus teostatavatest ehitustöödest vastavuses pakkumise kutse dokumentide tehnilise kirjeldusega; sealhulgas:

· tööprogramm koos põhiliste toimingute kirjelduste,   toimingute järjekorra ja ajakavaga,  vajadusel ka metoodika kirjeldus koos joonistega;

· tööde teostamise eest vastutava meeskonna koosseis koos meeskonnaliikmete ülesannete kirjeldustega;

· tööde teostamise kalendergraafik;
· alltöövõtu korras teostatavate tööde loetelu koos tööde teostajate äranäitamisega;
· PKD lisa 1 vormi II kohane hinnapakkumine;

· pakkumise tagatise olemasolu tõendav dokument.

12.5. Pakkumine tuleb esitada ühes kinnises pakendis ning 4 eksemplaris (1 originaal ja 3 koopiat originaalist), rakendades abinõusid, mis välistavad kahtluse pakendi võimalikust eelnevast avamisest. Pakkumise originaali tiitellehele teha märge “Originaal” ja koopiale märge “Koopia”. Erinevuste esinemisel originaalis ja koopiates loetakse õigeks originaal.

12.6. Pakkumise pakendile kanda järgmised kirjed:

· ostja nimi;

· ostja aadress;

· riigihanke nimetus;

· riigihanke registreerimisnumber;

· pakkuja nimi, registrikood ja aadress (soovi korral ka sidevahendite andmed);

· “PAKKUMINE”;

· “Mitte avada enne 31.08.2005.a kell 11.10.”

12.7. Pakkumine tuleb esitada aadressil Peetri plats 3-7, 20308, Narva, Narva linna Arenduse ja Ökonoomika Ametisse, hiljemalt 31.08.2005. aastal, kell 11.00.
12.8. Ostja väljastab pakkumise kättesaamisel pakkujale kirjaliku (allkirjastatud) tõendi, milles on märgitud ostja nimi, pakkumise kättesaamise kuupäev ja kellaaeg ning pakkumise esitanud pakkuja nimi, registrikood, riigihanke nimetus ja riigihanke registreerimisnumber, ning märgib pakkumise pakendile pakkumise kättesaamise kuupäeva ja kellaaja (PKD lisa 1 vorm VI).

12.9. PKD punktis 12.7 nimetatud tähtajast hiljem saabunud pakkumisi arvesse ei võeta. Nende kohta väljastatakse tõend vastavalt PKD punktile 12.8 ning pakkumine tagastatakse pakkujale avamata kujul.

12.10. Pakkuja võib oma pakkumist muuta kuni PKD punktis 12.7 nimetatud tähtajani, esitades uue pakkumise, mille pakendile on märgitud lisaks PKD punktis 12.6 nimetatule  märge “Muutmine”.

12.11. Ostja annab muudetud pakkumise kättesaamisel pakkujale PKD punktis 12.8 nimetatud tõendi, mida on täiendatud märkega “Muutmine”, ning märgib pakkumise pakendile pakkumise kättesaamise kuupäeva ja kellaaja.

12.12. Pakkuja võib esitatud pakkumise tagasi võtta, kusjuures sellekohane kirjalik teade tuleb esitada ostjale enne PKD punktis 12.7 nimetatud tähtpäeva.

12.13. Pakkuja kannab kõik pakkumise ettevalmistamisega ning esitamisega seotud kulud.

12.14. Pakkuja võtab enda kanda pakkumise ostjale õigeaegse üleandmise kogu riski, kaasa arvatud vääramatu jõu (force majeure) toime võimaluse.

12.15. Osaliste pakkumiste esitamine ei ole lubatud.

12.16. Pakkumise variantide esitamine ei ole lubatud. 

12.17. Ostja ei vastuta nõuetekohaselt varustamata andmetega pakkumise pakendi võimaliku sattumise eest valesse kohta ega pakkumise enneaegse avamise eest.

Selgitused

13.1. Pakkumise kutse ja PKD sisu kohta saab selgitusi kirjalikul pöördumisel Ostja kontaktisiku: Narva linna Arenduse ja Ökonoomika Ameti direktori asetäitja Georgi Ignatov’i poole, aadressil Peetri plats 3-7, 20308 Narva. Kirjalikuks pöördumiseks loetakse ka faksi numbril 35 99042 või e-posti aadressil georgi.ignatov@narva.ee edastatud pöördumised.

13.2. Ostja vastab esitatud küsimustele 3 tööpäeva jooksul selgituse saamise taotlusest arvates, edastades kirjalikud vastused koos küsimustega samaaegselt kõigile pakkujatele. Juhul, kui pakkujad on esitanud ostjale faksi numbri, edastatakse vastused ka faksi teel.

13.3. Ostja ei vastuta faksi või e-posti side toimimise eest.

Pakkumiste avamine

14.1. Pakkumiste avamine toimub aadressil Peetri plats 3-7, 20308 Narva, Narva linna Arenduse ja Ökonoomika Ameti ruumis; 31.08.2005.a., kell 11.10.
14.2. Pakkumiste avamisel avatakse pakkumised, mis on esitatud õigeaegselt, mida ei ole tagasi võetud ja mida ei ole avatud enne PKD punktis 14.1 nimetatud tähtaega (puuduvad eelnevad avamisjäljed), nende esitamise järjekorras, alustades kõige varem esitatust.

14.2.1. Juhul, kui pakkuja on muutnud oma pakkumist, esitades uue pakkumise, mille pakendile on kantud märge “Muutmine”, avatakse pakkumine, mille pakendile on kantud märge “Muutmine”.

14.2.2. Juhul, kui pakkuja on esitanud mitu pakkumist, millest ühegi pakend ei kanna märget “Muutmine” või on esitanud mitu pakkumist, mille pakendid kannavad märget “Muutmine”, avab ostja pakkumise, mis on esitatud ajaliselt kõige hiljem.

14.3. Pakkujal või tema esindajal on õigus osaleda pakkumiste avamisel. Pakkuja esindaja peab olema võimeline tõendama esindusõigust.

14.4. Pakkumiste avamisel kantakse pakkumiste avamisel osalejate nimed pakkumiste avamise protokolli.

14.5. Pakkumiste avamisel tehakse teatavaks pakkujate nimed, registrikoodid ja esitatud pakkumiste maksumused ning kontrollitakse esitatud dokumentide vastavust pakkumise kutse dokumentides nõutud loetelule. Pakkumiste avamise kohta koostatakse pakkumiste avamise protokoll.

14.6. Pakkumisi, mis on avatud enne PKD punktis 14.1 nimetatud tähtaega (avamisjälgedega pakkumised), pakkumisi, mida ei avatud PKD punktides 14.2.1 ja 14.2.2 sätestatud korras, ja pakkumisi, mis on tagasi võetud, ei võeta arvesse ning nende kohta tehakse protokolli vastav märge.

14.7. Pakkumised, mida ei võetud arvesse, tagastatakse pakkujatele.

Pakkujate kvalifikatsiooni kontrollimine

15.1. Ostja kontrollib pakkujate kvalifikatsiooni vastavust PKD punktis 2 ja pakkumise kutses toodud tingimustele.

15.2. Ostja jätab pakkuja kvalifitseerimata, kui:

15.2.1. pakkuja on pankrotis või likvideerimisel, tema äritegevus on peatatud või ta on muus seesuguses seisukorras pakkuja asukohamaa seaduse kohaselt;

15.2.2. pakkuja suhtes on algatatud sundlikvideerimine või muu seesugune menetlus pakkuja asukohamaa seaduse kohaselt;

15.2.3. pakkuja ei ole täitnud riiklike ja kohalike maksude tasumise kohustusi;

15.2.4. jõustunud kohtuotsusega on tõendatud, et pakkuja on viimase kolme aasta jooksul jätnud nõuetekohaselt täitmata pakkumismenetluse tulemusena temaga sõlmitud hankelepingu;

15.2.5. pakkuja ei ole esitanud andmeid või dokumente, mida ostja on riigihangete seaduse alusel käesolevas PKD-s nõudnud;

15.2.6. pakkuja ei vasta tegutsemiseks vastavas valdkonnas õigusaktidega ette nähtud nõuetele või tema majanduslik seisund või tehniline kompetentsus ei vasta PKD-s esitatud tingimustele;

15.2.7. pakkuja ei vasta käesoleva PKD punktis 2.1.4 sätestatud päritolu kriteeriumitele.

15.3. Ostja võib PKD punktides 15.2.5 ja 15.2.6 nimetatud juhtudel pakkuja kvalifitseerida, kui esitamata andmed või dokumendid on ostjale oluliste kulutusteta avaliku registri kaudu kättesaadavad või kui esitatud tingimustele mittevastavus on otsuse tegemisel väheoluline.

15.4. Ühise pakkumise esitamise korral kvalifitseeritakse ühise pakkumise esitanud pakkujad PKD-s toodud summeerimatute näitajate osas eraldi. Numbrilised näitajad summeeritakse, kusjuures summeerimisel saadav näitaja peab vastama PKD-s esitatud tingimustele.

15.5. Kui üks ühise pakkumise esitanud pakkujatest ei kvalifitseeru, jäetakse kvalifitseerimata kõik ühise pakkumise esitanud pakkujad.

15.6. Kvalifitseerimata jäetud pakkuja ei osale edasises pakkumismenetluses.

15.7. Ostja kõrvaldab pakkuja pakkumiselt, kui selgub, et pakkuja on esitanud valeandmeid või muud oluliselt eksitavat teavet, mis on otsuse tegemisel määrava tähtsusega, või võltsitud dokumente.

Pakkumiste vastavuse kontroll ja vastavaks tunnistamine

16.1. Ostja kontrollib esitatud pakkumiste vastavust PKD-s esitatud tingimustele.

16.2. Pakkumine tunnistatakse vastavaks, kui see on kooskõlas kõikide pakkumise kutse dokumentides esitatud tingimustega.

16.3. Ostja võib pakkumise tunnistada vastavaks, kui selles ei esine sisulisi kõrvalekaldumisi pakkumise kutse dokumentides esitatud tingimustest.

16.4. Ostja lükkab pakkumise tagasi, kui pakkumine ei vasta pakkumise kutse dokumentides esitatud tingimustele. 

Kõikide pakkumiste tagasilükkamine

18.1 Ostjal on õigus lükata tagasi kõik pakkumised igal ajal enne hankelepingu sõlmimist.

18.2 Kõik pakkumised lükatakse tagasi, kui:

· Ükski pakkumine ei ole tunnistatud vastavaks;

· Kõik pakkumiste maksumused on hanke eeldatavast maksumusest ja ostja reaalsetest võimalustest nii palju suuremad, et hange ei ole sellise maksumusega ostjale vastuvõetav.

18.3 Teade kõikide pakkumiste tagasilükkamise kohta edastatakse kohe kõigile pakkujatele, kellele PKD väljastati. Ostja peab igale pakkujale tema nõudel teatama kõikide pakkumiste tagasilükkamise alused.

Pakkumiste võrdlemine ja hindamine

18.1. Ostja võrdleb ja hindab kõiki pakkumisi, mida ei ole tagasi lükatud.
18.2. Ostja võrdleb ja hindab pakkumisi PKD punktis 6.1.2 nimetatud kogumaksumuse alusel.

18.3. Pakkumiste maksumuse väärtuspunktide määramisel saab maksimaalsed väärtuspunktid kõige madalama hinnaga pakkumine. Teised pakkumised saavad 100-st võimalikust punktist proportsionaalselt vähem punkte, mille võrra nende pakkumise hinda kroonides tähistav arv on suurem kõige madalamast pakutud vastavast arvust (“punktimäär” =100 x “kõige väiksem pakutud maksumus” / “maksumus võrreldavas pakkumises”).

18.4. Edukaks tunnistatakse pakkumine, milles pakutud PKD punktis 6.1.2 nimetatud kogumaksumus on madalaim.

18.4.1. Kui kaks või enam pakkumist on võrdväärse maksumusega, tunnistatakse edukaks pakkumine, mille esitanud pakkuja kolme viimase majandusaasta ehitustööde netokäive on suurim.

Lisa 1: Vormid

Vorm I – Pakkuja kinnitus

Ostja nimi: NARVA LINNAVALITSUS
Riigihanke nimetus ja registreerimisnumber: Narva Linna Victoria, Honor ja Gloria bastionide kuivendussüsteemi ehitus, ____________, viite.nr ____________
1. Käesolevaga kinnitame, et me ei ole pankrotis ega likvideerimisel, meie äritegevust ei ole peatatud ning me ei ole ka muus seesuguses seisukorras oma asukohamaa seaduste kohaselt. Samuti ei ole me makseraskustes, meie vara ei ole sekvestreeritud ning meie vastu ei ole algatatud likvideerimismenetlust ega tehtud pankrotiotsust asukohamaa seaduste kohaselt.

2. Kinnitame, et oleme tutvunud pakkumise kutse dokumentidega ning nende lisadega ja kinnitame, et nõustume täielikult ostja  esitatud tingimustega.

3. Kinnitame, et vastame täielikult pakkumise kutses esitatud kvalifitseerimistingimustele ning meil on kõik võimalused ja vahendid eelnimetatud riigihanke teostamiseks.

4. Pakume ennast teostama eelnimetatud riigihanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest.

5. Kinnitame, et kõik käesolevale pakkumisvormile lisatud dokumendid moodustavad meie pakkumise osa.

6. Kinnitame, et pakkumisvormile lisatud hinnapakkumine on nõuetekohaselt täidetud. Saame aru, et hinnapakkumise mittenõuetekohase täitmise puhul lükatakse meie pakkumine tagasi kui pakkumise kutse dokumentidele mittevastav.

7. Käesolev pakkumine on jõus 90 päeva, alates pakkumiste esitamise tähtpäevast.

8. Kinnitame, et hankelepingu sõlmimisel hangime ehitusaegse ja garantiiaegse tagatise riigihangete seaduse § 38 lõikes 7 ette nähtud ulatuses.
9. Mõistame, et ostja ei ole seotud kohustusega aktsepteerida temale laekunud madalaima hinnaga pakkumist. Aktsepteerime ostja õigust lükata tagasi kõik pakkumised pakkumise kutse dokumentides kirjeldatud juhtudel.

10.  Kinnitame, et oleme viimase kolme aasta jooksul täitnud nõuetekohaselt kõik riigihangete teostamiseks sõlmitud hankelepingud. (Kui pakkuja ei ole sõlminud  riigihangete teostamiseks hankelepinguid: Kinnitame, et me ei ole viimase kolme aasta (2002–2004) jooksul riigihangete teostamiseks hankelepinguid sõlminud.)
11. Kinnitame, et meile on antud võimalus saada täiendavat informatsiooni pakkumise kutse dokumentide sisu kohta ja tutvuda ehitusplatsiga. Kinnitame, et esitatud informatsioon on piisav, et teostada riigihanke objektiks olev töö.

12. Anname oma nõusoleku Ostja poolsele hindade aritmeetilisele korrigeerimisele vastavalt PKD punktis 6 nimetatud tingimustel. Kinnitame, et meie lõplik pakkumise hind kujuneb ühikuhindade summeerimise alusel.

Kuupäev: ____________

_____________ __________________ __________________

(allkiri)
(esindaja nimi)
(amet)

Volitatud sellele pakkumisele alla kirjutama _________________________ nimel

Vorm II – Hinnapakkumine

Ostja nimi: NARVA LINNAVALITSUS

Riigihanke nimetus ja registreerimisnumber: Narva Linna Victoria, Honor ja Gloria bastionide kuivendussüsteemi ehitus, ____________, viite.nr ____________.
	Nr


	Ehitustöö nimetus


	Maksumus (krooni)

	1.
	Vallikraavide ja kuivenduskraavide ehitamine
	

	2.
	Truupide paigaldamine
	

	3.
	Korrastus- ja abitööd
	

	PAKKUMISE MAKSUMUS KOKKU ILMA KÄIBEMAKSUTA
	

	KÄIBEMAKS 18%
	

	PAKKUMISE MAKSUMUS KOKKU KOOS KÄIBEMAKSUGA
	


Kuupäev:______________________

Pakkuja nimi ja andmed:______________________

Esindaja allkiri:_____________________ 

Vorm III – Kinnitus maksude tasumise kohta

Ostja nimi: NARVA LINNAVALITSUS

Riigihanke nimetus ja registreerimisnumber: Narva Linna Victoria, Honor ja Gloria bastionide kuivendussüsteemi ehitus, ____________, viite.nr ____________.
Käesolevaga kinnitame, et oleme täitnud kõik oma kohustused kohalike maksude osas. Anname nõusoleku kohalike ja riiklike maksude tasumise koha järelepärimise tegemiseks Maksu- ja Tolliametile või muule õiguspädevale institutsioonile.

Meie kolme viimase aasta oma töötajate eest tasutud sotsiaalmaks (asukohamaa sotsiaalkindlustusmaks) oli järgmine:

	Aasta
	Sotsiaalmaks kroonides

	2002


	

	2003


	

	2004


	


Märkused: ______________________________________________________

Kuupäev: ______________________

Pakkuja nimi ja andmed:______________________

Esindaja allkiri: _____________________

Vorm IV – Teostatud ehitustööde loetelu
Ostja nimi: NARVA LINNAVALITSUS

Riigihanke nimetus ja registreerimisnumber: Narva Linna Victoria, Honor ja Gloria bastionide kuivendussüsteemi ehitus, ____________, viite.nr ____________
Meie poolt aastatel 2002-2004 teostatud ehitustööde loetelu:

	Nr
	Ostja nimi,

kontaktandmed
	Teostatud ehitustööd
	Teostamise aeg ja koht
	Maksumus (ilma käibemaksuta)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Kinnitame, et nimetatud ehitustööd on teostatud korrektselt ning hea ehitustava kohaselt.

Märkused: ___________________________________________________

Kuupäev: ______________________

Pakkuja nimi ja andmed:______________________

Esindaja allkiri:_____________________

Vorm V – Volikiri

Ostja nimi: NARVA LINNAVALITSUS

Riigihanke nimetus ja registreerimisnumber: Narva Linna Victoria, Honor ja Gloria bastionide kuivendussüsteemi ehitus, ____________, viite.nr ____________.
Käesolevaga volitab ___________ (pakkuja nimi) ____________________ (volitaja nimi ja ametikoht) isikus _________________ (volitatava nimi, ametikoht) olema pakkuja ametlik esindaja ja allkirjastama ülalnimetatud riigihanke pakkumist.

Volitatava allkirja näidis: ________________________

Volikiri on ilma edasivolitamise õiguseta.

Volikiri kehtib kuni: ________________

Kuupäev: _________________

____________________ (volitaja allkiri)

____________________ (volitaja nimi ja ametikoht)

Vorm VI  - Kinnitus pakkumise esitamise kohta

Ostja nimi: NARVA LINNAVALITSUS

Riigihanke nimetus ja registreerimisnumber: Narva Linna Victoria, Honor ja Gloria bastionide kuivendussüsteemi ehitus, ____________, viite.nr ____________.
Käesolevaga ostja kinnitab, et on kätte saanud …………………………………………........... Pakkuja (nimi, registrikood) poolt esitatud pakkumise. 

Kuupäev: ______________________ (täidab Ostja)
Kellaaeg: _______________________(täidab Ostja)
Ostja esindaja: 

Esindaja nimi ja allkiri: _____________________

Vorm VII - Kinnitus PKD väljastamise kohta

Ostja nimi: NARVA LINNAVALITSUS

Riigihanke nimetus ja registreerimisnumber: Narva Linna Victoria, Honor ja Gloria bastionide kuivendussüsteemi ehitus, ____________, viite.nr ____________.
Käesolevaga kinnitame, et oleme kätte saanud kõik pakkumise kutse dokumendid ning nende lisad täies mahus. 

Kuupäev: ______________________

Pakkuja nimi ja registrikood: ______________________________________________________

Pakkuja aadress, telefon ja faksi number: ____________________________________________

Esindaja nimi ja allkiri: _____________________

Vorm VIII – Pakkumise vorm

Ostja: NARVA LINNAVALITSUS

Riigihange

NARVA LINNA VICTORIA, HONOR JA GLORIA BASTIONIDE KUIVENDUSSÜSTEEMI EHITUS
RIIGIHANKE REGISTREERIMISNUMBER:

PAKKUMISE VORM

	Pakkuja nimi:
	


I. PAKKUJA

1.
Andmed

1.1. Üldandmed pakkuja kohta

	
	Juriidilise isiku nimi, kes esitab pakkumise
	Päritolu

	Pakkuja / 

Ühise pakkumise volitatud esindaja (juhtpartner)
	
	

	Ühise pakkumise partner 1*
	
	

	Ühise pakkumise partner 2*
	
	

	.............
	
	


*kustutada või lisada vajalikud read ühispakkumise korral kõikide partnerite näitamiseks. 

Alltöövõtjaid ei loeta partneriks ning neid sellesse tabelisse lisama ei pea. 

1.2. Detailne informatsioon pakkuja kohta (ühise pakkumise korral täidab volitatud esindaja)

	Täielik ametlik nimi 

(ärinimi):
	

	Omandivorm/Õiguslik staatus:
	

	Käibemaksukohustuslase registreerimisnumber 

(vajaduse korral):
	

	Juriidiline aadress:
	

	Postiaadress:
	

	Kontaktisik käesoleval pakkumisel:
	

	Telefon:
	

	Faks:
	

	Elektronposti aadress:
	

	Kodulehekülg:
	


2.
Pangaandmed

Pank peab asuma riigis, kus pakkuja on registreeritud.

	Kontoomaniku nimi:
	

	Pangakonto number:
	

	Pangakood:
	

	SWIFT kood (valikuline):
	

	Panga nimi:
	

	Panga aadress:
	

	Allakirjutanu/allakirjutanute nimi/nimed:
	

	Allakirjutanu/allakirjutanute ametikoht/ametikohad:
	


II. TEHNILISELE KIRJELDUSELE VASTAV DETAILNE PAKKUMINE
Lisa 2: Riigihanke tehniline kirjeldus

TEHNILINE KIRJELDUS

RIIGIHANGE:

NARVA LINNA VICTORIA, HONOR JA GLORIA BASTIONIDE KUIVENDUSSÜSTEEMI EHITUS
I. Kirjeldus

 Üldosa

Projekteerimise alusplaanina on kasutatud AS Kobras poolt aktualiseeritud geoaluseid 

(Hades 1997a., REIB 1998a.). Ehitusgeoloogilistel uurimistöödel on kasutatud Ehitusgeoloogiafondis säilitatavaid töid.

Projekti aluseks on Narva Linnavalitsuse poolt väljastatud projekteerimistingimused 15.02. 2001.a. 

 Olemasolev olukord

Gloria bastioni lõuna- ja läänepoolne vallikraavi osa on võsastunud. Vallikraavi põhja on kuhjunud bastioni müüridelt varisenud kattekiht, vastasolevalt kaljuastangult varisenud paelahmakad, ehituspraht ja prügi. Vee äravoolu puudumise tõttu toimub vallikraavi lõunapoolse osa soostumine. Bastioni edela- ja lõunapoolses osas on kasemattkäigu põhi maapinnast madalamal. Bastioni põhjapoolsel küljel oleva tiigi põhi on kaetud hõljuva muda ja müüridelt varisenud paelahmakatega. Selles lõigus on kasemattkäigu põhi tiigi veepinnast 1 m kõrgemal.

Karja ja Sepa tn. vaheline vallikraavi lõik on võsastunud. Sepa tn. alt läbiviidud truubi sissevoolu otsak on jäänud varisenud pinnase ja prahi alla. Otsaku lahtikaevamisel selgus, et otsak on kindlustatud lapiti laotud paekividega, truubi sissevool oli ½ osas ummistunud. Samasugune olukord valitses ka truubi väljavoolus, mis asetses olemasoleva kraavi põhjast 1 m sügavamal.

Honori bastioni idapoolne vallikraavi osa on võsast puhtaks raiutud. Selles osas on müür vähem varisenud. Victoria ja Honori vahel on vallikraavi põhja kõrgust aja jooksul täitepinnasega tõstetud mitu meetrit. Honri esimese korruse kasemattkäigu põhi on 1,8 m maapinnast madalamal ja täitunud veega. Victoria esimese korruse kasemattkäigu põhi on kohati maapinnast 2,9 m madalamal. Victoria ja Honori bastionidevahelisest kurtiinist suunduv vee väljavool (raidkivist renn) oli ehitatud looduslikust kaljuastangust väljavoolava allikavee juhtimiseks läbi bastioni muldkeha. Käesoleval ajal voolab sellesse renni linna reovesi, mis saab alguse Pimeaia tn. all jooksvast katkisest kanalisatsiooni kollektorist. Victoria bastioni esimese korruse kasemattkäigu põhi on Honori poolses otsas 2,3 m maapinnast madalamal, Narva jõe poolses otsas on käigu põhi täitunud veega.

 Ehitusgeoloogilised tingimused

Narva bastionite geoloogia uurimiseks kasutati peamiselt varem tehtud ning Ehitusgeoloogiafondis säilitatavaid töid. Vanadest töödest iseloomustas uuritavat ala kõige paremini 1992. aastal REI poolt tehtud “Narva kanalisatsiooni-kollektor pumbamaja” ehitusgeoloogiline aruanne (EGF-27245). Sellest tööst on ka võetud käesolevasse tööprojekti juurde lisatud geoloogiline läbilõige (vt. Tööprojekt lisa 1). 

Nimetatud töös uuriti kolmest bastionist  Victoria ning Honor-I geoloogiat, Gloria bastioni kohta saadi andmed mitmetest varasematest töödest ning samuti käesoleva aasta 22. aprillil AS Kobras geoloog Marko Kohv poolt teostatud sondeerimise ning visuaalse vaatluse põhjal.

Uuritavad kolm bastioni (jõe poolt vaadatuna Victoria, Honor, Gloria) asuvad geoloogiliselt küllaltki liigestatud alal. Välja saab eraldada kaks erinevat piirkonda: Narva jõe org ja paeplatoo. Plaaniliselt asuvad bastionid järgmiselt: Victoria ja Honor Narva jõe orus ja oru nõlval ning Gloria paeplatool. Uuritud piirkonnas asub paejärsak e. klint umbkaudu Karja tänava all.

Narva jõe org: Narva jõgi voolab Alam-Kambriumi Tiskre kihistu liivakivisse kulutatud sängis. Liivakivi katab plastne või kõva 20...30% jämepurdu sisaldav saviliivmoreen, moreenil lasub omakorda jääjärveliste savipinnaste kompleks, mis koosneb valdavalt liivsavist. Liivsavi on jaotatud konsistentsi järgi kolmeks kihiks: voolav, voolav- või pehmeplastne, sitke- või kõvaplastne liivsavi. Levinuim on sitke- või kõvaplastne kiht.

Jääjärvelisi savisid katab kõikjal paelahmakatest, veeristest, kruusast, ehitusprahist, saviliivast ning mullast koosnev täitematerjali kiht. Vahetult jõe ääres võib täitekiht sisaldada ka kunagistest kaldakindlustustest alles jäänud raudkivide rahne ning kivide vahetäiteks on muda. Täite paksus ulatub kohati 5,5 meetrini, jäädes enamasti 3...4 meetri piiresse. Tänavatel on ülemiseks kihiks asfaltkate.

Pinnaseveetase asus jaanuari-veebruaris 1992. aastal 1...3 m sügavusel maapinnast. Tase sõltub jõe kaldast väljavoolava vee hulgast ning jõevee seisust. 

Paeplatoo koosneb Alam-Ordoviitsiumi lubjakividest. Lubjakivi on lõheline, dolomitiseerunud ning keskmise- või paksukihiline ning ta lasub valdavalt 1...2 m sügavusel maapinnast. Laiguti katab lubjakivi kõva konsistentsiga saviliivmoreen (25...30% jämepurdu) ning omakorda moreenilohkudes esinev plastne saviliiv. Pindmiseks kihiks on täitepinnas, mis koosneb paelahmakatest, ehitusprahist, liivast ning mullast. Tänavad ning platsid on asfalteeritud. 

Kambriumi-Ordoviitsiumi veekihi ülemine surveta osa esineb 1,5...4 m sügavusel maapinnast. Veetaseme maksimumid on märtsis ning septembris-oktoobris. 1990. aastal saadi veetaseme muutumise amplituudiks 1 m. Veetase sõltub sademetest, Narva jõe ja Narva veehoidla veetasemest. 

 Projektlahendus

Vallikraavide  puhastamine ja kuivenduskraavide rajamine on projekteeritud arvestades vallikraavide ajaloolist profiili  ja olemasolevat olukorda. Gloria ja Honori bastioniga piirneva kuivenduskraavi K-1 telg on projekteeritud 9 m kaugusele müüri jalamist, Victoria bastioniga piirnevas lõigus 4…5 m kaugusele. Vallikraavi profiil on projekteeritud nii, et kasemattkäikude põhi jääks maapinnast vähemalt 10 cm kõrgemale.
 Erinev olukord on Victoria bastioni jõepoolses otsas, kus käigu põhi on täitunud veega. Siia on ette nähtud käigu põhjast vee ärajuhtimine 110 mm plasttoruga kraavikaevu (vt. Tööprojekti joonis 6).  Kuivenduskraav K-2 on projekteeritud Victori ja Honori bastionidevahelisest kurtiinist väljavoolava vee ärajuhtimiseks. Kuivenduskraavi K-1 vesi juhitakse läbi kraavikaevu ja truubi T-1  Narva jõkke (vt. Tööprojekti joonis 2, 6). Kraavil K-1 on suurema languga lõikudel ette nähtud põhja kindlustus paekividega või killustikuga geotekstiilil, nõlvajalami kindlustus paekividega geotekstiilil, nõlva kindlustamine mätastise ja seemendusega koos kasvupinnase ( h=5 cm) lisamisega. Ülejäänud kraavil  nõlvajalami kindlustamine mätastise ja nõlva kindlustamine mätastise ja seemendusega koos kasvupinnase ( h=5 cm) lisamisega (vt. Tööprojekti joonis 6). Kraavil K-2 on ette nähtud nõlvade kindlustamine seemendusega koos kasvupinnase ( h=5 cm) lisamisega (vt. Tööprojekti joonis 2). 

Bastionide müüridele juurdepääsuks on projekteeritud truubid T-2, T-3 ja T-6. Sepa tänava olemasolev truup T-4 vajab setetest puhastamist ja uute otsakute ehitamist. Seoses Gloria bastioni ees oleva tiigi likvideerimisega tuleb Karja tänava olemasoleva truubi asemele ehitada uus truup T-5, mille sissevool on 1.85 m sügavamal vanast ( vt. Tööprojekti joonis 7 ). Truupide otsakud tuleb kindlustada lapiti asetatud paekividega geotekstiilil, lisaks truupidel T-1 ja T-5 kivide vahed monoliitida betooniga. Truupide T-1 ja T-5 ehitamise käigus lõhutud tänavate asfaltkate tuleb taastada.

Puittaimestik tuleb likvideerida joonisel 1 ja 2 näidatud heinaseemne külvi alla mineva ala piires. Väljakaevatavast 16000 m³ pinnasest tuleb ära vedada 14807 m³, ülejäänud on võimalik  kasutada vallikraavi põhja täiteks (vt. Tööprojekti joonis 3, 4, 5 ). Profiilide 10 – 10 ja 14 – 14 piirkonnas (vt. Tööprojekti joonis 2) on ette nähtud pinnase edasitõstmine 2 korda.

Kraaviperved tuleb täiendavalt tasandada roobiga. Enne heinaseemne külvi koos kasvupinnase lisamisega (vt. viirutatud ala Tööprojekti joonis 1, 2) tuleb vallikraavi põhja täiendavalt planeerida buldooseriga.

 Ehitustöödest

Tööde tegemisel täita projekti kooskõlastamisel fikseeritud tingimused. Lammutustöödele eraldi projekti ei ole. Erilist tähelepanu pöörata truupide T-1 ja T-5 ehitamisel ohutusnõuetele, kus ehituskaevikuga ristuvad kõrgepinge elektrikaablid, veevarustus- ja kanalisatsioonitrassid.

Enne kaevetööde algust tuleb bastionide müüridelt eemaldada lahtised kivid ja müürid toestada. Ehitustöid alustada kraavikaevu ja truubi T-1 väljaehitamisega (vt. Tööprojekti joonis 6 – sõlm A). Kraavi kaevamist ja vallikraavi süvendamist alustada suudmest ja liikuda ülesvoolu. Samaaegselt tiigi veest tühjendamisega, tuleb alustada Sepa tn. truubi setetest puhastamist, et ära kasutada vee isepuhastustoimet. Siin tuleb jälgida, et vee vooluhulk ei läheks liiga suureks, mis võib kaasa tuua kraavi deformeerumise.

Kõik kivikindlustused ehitatakse paekividest kivilaotisena, mitte puistena. Kivid eristatakse maapinnast geotekstiiliga.


Tööde kvaliteedinõuded on: Ehitustööde Üldised Kvaliteedinõuded, Tarindi RYL 2000, Maa RYL 2000, Viimistlus RYL 2000, RIL, EPN. Asfalditööde kvaliteedinõuded on antud Majandus- ja kommunikatsiooniministri 13. mai 2004. a määruses nr 132  “Teehoiutööde tehnoloogianõuded”.

II. Narva linna Victoria, Honori, Gloria Bastionide kuivenduse tööprojekti materjalid.

     (Lisatud PKD-le kaustas, vastavalt siintoodud nimekirjale)

1. Seletuskiri






6 lk.

2. Geoloogilise profiili joonis




1 lk.

3. Truupide nimekiri





1 lk.

4. Materjalide vajadus





1 lk.

5. Kaevetööde mahtude arvutus



2 lk.

6. Põhiliste ehitustööde mahud



1 lk.

7. Projekteerimistingimused




8 lk.

8. Kooskõlastused





5 lk.

9. Joonised






9 lk.

TÖÖMAHTUDE TABEL

(Pakutud hindade loeteluga)

I. PREAMBUL

Pakkujad määravad iga eelarve ühiku hinna eraldi ning kannavad erinevad kogusummad üle koondisse vastavalt juhistele.

Pakutud hindade loetelu loetakse koos teiste lepingu dokumentidega ja Töövõtja on kohustatud tutvuma põhjalikult tööde ja nende teostamise kirjeldusega. Kõik tööd teostatakse vastavalt järelevalve nõudmistele. 

Kui projektdokumentatsiooniga võrreldes ja ehitusplatsiga tutvudes esineb töömahtude tabelis puudusi, arvestab pakkuja lisatööd ning materjalid reale – “tööliigiga seotud muud tööd ja materjalid”.

1.1 Ühikute mahud

Pakutud hindade loetelus sätestatud ühikute mahud on lepingu alusel teostatavate tööde ligikaudsed mahud, mille alusel pakkumine koostatakse. Tööde tegelikud mahud võivad erineda pakutud hindade loetelus toodud mahtudest.

Ühikute hindade määramisel tuleb tööde ja materjalide kirjeldamisel viidata lepingu tingimustele, tehnilisele kirjeldusele ja vastavatele joonistele.

Pakutud hindade loetelus toodud mahud on tingimuslikud ning peegeldavad kinnitamise ajal antud hinnanguid, millel põhinevad pakkumise kutse dokumendid ja pakkumised. Pakkujad peavad arvesse võtma kõiki pakkumise kutse dokumentide aspekte.

Kõik mahte puudutavad märkused vormistatakse lisadena ning vastavalt liigendamise süsteemile ning need peavad sisaldama käesolevas dokumendis toodud koode ja lühikirjeldusi ning määrasid ja hindu.

Kui pakutud hindade loetelu või tehniline kirjeldus ei määra otseselt teisiti, määratakse ainult pidevate tööde mahud. Tööde mahud määratakse kogu ulatuses vastavalt joonistele või järelevalve tellimusele, välja arvatud juhul, kui kirjeldus on antud mujal lepingus.

Lisatööde ja lepingus nimetatutest erinevate tööde mahud määratakse samadel alustel põhitöödega. Kõikide pakutud hindade loetelus nimetamata tööde hinnad sisalduvad erinevate ühikute hindades.

Kui järelevalve teostaja hinnangul ei saa lisatööde mahtu õigesti hinnata, võib Töövõtja järelevalve teostaja juhendamisel teostada need tööd päevatööde loetelus toodud määrade alusel. Järelevalve teostaja allkirjastab kõik lõpetatud päevatööde vastuvõtuaktid  tööde teostamise nädala lõpul või enne seda.

Eraldi summasid ei määrata transpordi tõttu toimunud materjalikadude katmiseks.

1.2 Mõõtühikud

Lisatud tehnilises dokumentatsioonis kasutatakse rahvusvahelise mõõtühikute süsteemi (SI) mõõtühikuid. Mahtude ja hindade määramisel, jooniste koostamisel jms. ei ole lubatud kasutada teisi mõõtühikuid. (Kõik tehnilises dokumentatsioonis kasutatud mõõtühikud peavad samuti olema SI mõõtühikud).

Ligikaudses eelarves kasutatavad lühendid:


mm

tähendab
millimeeter


m

tähendab
meeter


mm²

tähendab
ruutmillimeeter


m²

tähendab
ruutmeeter


m³

tähendab
kuupmeeter


kg

tähendab
kilogramm


t

tähendab
tonn (1000 kg)


h

tähendab
tund


L.s.

tähendab
kindel summa 


km

tähendab
kilomeeter


l

tähendab
liiter


%

tähendab
protsent


N.d

tähendab
nimidiameeter


m/m

tähendab
inimkuu


m/d

tähendab
inimpäev


kpl

tähendab
komplekt


tk

tähendab
tükk

II. MAKSETINGIMUSED

Pakutud hindade loetelus näidatud esialgsed summad on kogusummad või järelevalve teostaja äranägemisel määratud osasummad.

Iga pakutud hindade loetelu kindla hinnaga ühiku eest, mille kohta ei ole koostatud maksegraafikut, makstakse peale seda, kui tööd on lõpetatud ja järelevalve teostaja on need heaks kiitnud.

III. HINNAD

Pakutud hindade loetelus nimetatud hinnad ja tariifid peavad sisaldama kõiki ühiku all kirjeldatud töödega seotud kulusid, kaasa arvatud tööde teostamiseks vajalike ajutiste tööde ja paigalduste kulud ja pakkumise kutse dokumentides nimetatud otseste või kaudsete üldiste riskide ja kohustustega seotud kulud.  Asutamiskulud, kasum ja kohustustega seotud kulud jaotatakse ühtlaselt ühikuhindade vahel.

Pakutud hindade loetelus nimetatud pakkumishinnad ja -määrad põhinevad enne pakkumise esitamise kuupäeva kehtinud tariifidel.

Tariifid ja hinnad määratakse iga pakutud hindade loetelu ühiku kohta. Tariifid sisaldavad kõiki makse ja lõive, mida ei ole pakutud hindade loetelus ja pakkumises eraldi nimetatud.

IV. MAKSUD

Pakutud hindade loetelus Pakkuja poolt esitatavad hinnad sisaldavad kõiki Pakkuja jaoks töödega kaasnevaid kulusid ja makse, v.a. käibemaks. Käibemaks näidatakse koondtabelis vastaval real.

V. LIGIKAUDSE EELARVE KOOSTAMINE

Pakutud hindade loetelus näidatakse tariifid ja hinnad vastavates veergudes Eesti kroonides või eurodes.

Vead parandatakse järgmiselt:

a)
kui esineb erinevus numbrite ja sõnadega kirjeldatud summades, kehtib sõnadega kirjeldatud summa; ja

b)
kui esineb erinevus ühiku hinna ja ühikuhindade korrutamise teel saadud kogusumma vahel, kehtib ühiku hind.

Kui pakkuja leiab projektdokumentatsiooni ja ehitusplatsiga tutvudes, et töömahtude tabel ei sisalda kõiki vajalikke osasid, ei või ta lisada eraldi ridasid töömahtude tabelisse. Kõik lisatööd arvestatakse reale – “tööliigiga seotud muud tööd ja materjalid”.

VI. ÜHIKUHINDADE KIRJELDUS

Järgmises tabelis on toodud tariifide (või ühikuhindade) kirjeldus vastavalt tehnilise kirjelduse  punktidele.
	1. VALLIKRAAVIDE JA KUIVENDUSKRAAVIDE EHITAMINE



	Nr.
	Töö kirjeldus
	Ühik
	Maht
	Ühiku hind (EEK)
	Summa (EEK)

	1
	puittaimestiku likvideerimine
	m2
	3700
	
	

	2
	vallikraavi süvendamine ükskoppekskavaatoriga koos pealelaadimisega
	m3
	11980
	
	

	3
	vallikraavi süvendamine ükskoppekskavaatoriga
	m3
	1528
	
	

	4
	kuivenduskraavi kaevamine ükskoppekskavaatoriga koos pealelaadimisega
	m3
	2827
	
	

	5
	vallikraavi süvendamine ükskoppekskavaatoriga
	m3
	523
	
	

	6
	puistepinnase laialiajamine buldooseriga, lükkekaugus 10 m
	m3
	2051
	
	

	7
	pinnase edasitõstmine 2 korda
	m3
	850
	
	

	8
	pinnase vedu 20 km kaugusele
	m3
	14807
	
	

	9
	kraavi perve tasandamine roobiga
	m
	1680
	
	

	10
	vallikraavi põhja täiendav planeerimine buldooseriga
	m2
	14660
	
	

	11
	heinaseemne külv (s), koos kasvupinnase (5 cm) lisamisega vallikraavi põhja
	m2
	15070
	
	

	12
	kraavi nõlvajalami kindlusatamine paekividega geotekstiil (K)
	m
	120
	
	

	13
	kraavi nõlvajalami kindlusatamine mätastisega (D)
	m
	736
	
	

	14
	kraavi nõlva kindlustamine mätastisega (d)
	m2
	740
	
	

	15
	kraavi põhja kindlustamine paekividega geotekstiilil (k)
	m2
	60
	
	

	16
	kraavi põhja kindlustamine killustiukuga geotekstiilil (kl)
	m2
	62
	
	

	17
	kraavi nõlval heinaseemne külv (s9, koos kasvupinnase (5 cm) lisamisega
	m2
	4210
	
	

	18
	kraavikaevu ehitamine
	tk
	1
	
	

	19
	tööliigiga seotud muud tööd ja materjalid
	kpl
	1
	
	

	
	Kokku vallikraavide ja kuivenduskraavide ehitamine
	

	2. TRUUPIDE PAIGALDAMINE



	Nr.
	Töö kirjeldus
	Ühik
	Maht
	Ühiku hind (EEK)
	Summa (EEK)

	20
	500 mm plasttruubi ehitamine
	tk/m
	 2/52
	
	

	21
	400 mm plasttruubi ehitamine
	tk/m
	 1/32
	
	

	22
	400 mm plasttruubi ehitamine
	tk/m
	 2/14
	
	

	23
	110 mm plasttorustiku ehitamine
	m
	9
	
	

	24
	1000 mm r/b truubi puhastamine setetest
	m
	80
	
	

	25
	betooniga monoliseeritud paekividest truubiotsaku ehitamine
	tk/m2
	 5/196
	
	

	26
	paekividest geotekstiilil truubiotsaku ehitamine
	tk/m2
	 5/196
	
	

	27
	betooniga monoliseeritud paekividest kaevu ümbruse kindlustamine
	m2
	20
	
	

	28
	500 mm metalltruubi lammutamine
	 tk/m
	 1/31
	
	

	29
	400 mm r/b truubi lammutamine
	tk/m
	 2/13
	
	

	30
	betoonist truubiotsakute lammutamine
	m³
	11,5
	
	

	31
	tööliigiga seotud muud tööd ja materjalid
	kpl
	1
	
	

	
	Kokku truupide paigaldamine
	

	3. KORRASTUS- JA ABITÖÖD



	Nr.
	Töö kirjeldus
	Ühik
	Maht
	Ühiku hind (EEK)
	Summa (EEK)

	32
	paekividest kõrvalhoone lammutamine
	m³
	60
	
	

	33
	tänava asfaltkatte paigaldamine h=8cm
	m2/m3
	 121/9,7
	
	

	34
	tänava killustikaluse paigaldamine h=15cm
	m3
	26
	
	

	35
	tänava kruusaaluse paigaldamine h=25cm
	m3
	48
	
	

	36
	bastionide müüride toestamine
	m²
	6780
	
	

	37
	veetõrje truupide T-1 ja T-5 ehitusel.
	1 h
	112
	
	

	38
	tööliigiga seotud muud tööd ja materjalid
	kpl
	1
	
	

	
	Kokku korrastus- ja abitööd
	

	KOONDSUMMA



	
	Töö kirjeldus
	Summa, EEK

	1
	Vallikraavide ja kuivenduskraavide ehitamine
	

	2
	Truupide paigaldamine
	

	3
	Korrastus- ja abitööd
	

	
	Kokku
	

	
	Pakkumise hind kokku
	


Lisa 3: Hankelepingu vorm

Riigihanke võitjaga sõlmitav hankeleping ja selle juurde kuuluvad näidisvormid:

1. Leping

2. Lepingu lisa 1. Lepingu eritingimused

3. Lepingu lisa 2. Lepingu üldtingimused

4. Lepingu lisa 7. Lepingu täitmise tagatise näidis

5. Lepingu lisa 8. Ettemakse tagatise näidis

Kõik nimetatud dokumendid on lisatud PKD-le.

Lepingu lisa 7 
     





LEPINGU TÄITMISE TAGATISE NÄIDIS

 (Tagatise andnud finantsasutuse blanketil)

Lepingu nimetus: Narva Linna Victoria, Honor ja Gloria bastionide kuivendussüsteemi ehitustööde leping nr. …..
Tunnusnumber: …………………

.......................... (äriühingu nimi ja aadress), kinnitab käesolevaga, et garanteerib põhivõlgnikuna  Narva Linnavalitsusele …………………………… (Töövõtja nimi ja aadress) nimel …………………………….(täitmise tagatise summa), mis on eritingimuste artiklis 13 nimetatud lepingu täitmise tagatise summa, vaidlusteta maksmise esimese kirjaliku nõude saamisel soodustatud isikult.

Tagatis jõustub …………………… (lepingu jõustumise kuupäev).

Tagatis vabastatakse ja käesoleva tagatise andjale tuleb vabastamisest teatada hiljemalt kolmekümne päeva möödumisel Töövõtja poolt lõpparve kättesaamisest arvates.

Kõik tagatisega seotud vaidlused lahendatakse Eesti Vabariigi õigusaktide alusel läbirääkimiste teel, nende ebaõnnestumisel Narva Linnakohtus.

Nimi: …………………………… Ametikoht: …………………

Allkiri: ……………..

Kuupäev: ……………..

Lepingu lisa 8







   ETTEMAKSE TAGATISE VORM

(Tagatise andnud finantsasutuse blanketil)

Lepingu nimetus: Narva Linna Victoria, Honor ja Gloria bastionide kuivendussüsteemi ehitustööde leping nr. …..
Tunnusnumber: 
...........………………….. (äriühingu nimi ja aadress) kinnitab käesolevaga, et garanteerib põhivõlgnikuna  Narva Linnavalitsusele ………………………… (Töövõtja nimi ja aadress) nimel …………………(ettemakse summa), mis on eritingimuste artiklis 44.2 nimetatud ettemakse/tasaarvelduse summa, vaidlusteta maksmise esimese kirjaliku nõude saamisel soodustatud isikult.

Tagatis jõustub …………………………….. (ettemakse kuupäev).

Tagatis vabastatakse ja käesoleva tagatise andjale tuleb vabastamisest teatada hiljemalt kolmekümne päeva möödumisel Töövõtja poolt lõpparve kättesaamisest arvates.

Kõik tagatisega seotud vaidlused lahendatakse Eesti Vabariigi õigusaktide alusel läbirääkimiste teel, nende ebaõnnestumisel Narva Linnakohtus.

Nimi: …………………………… Ametikoht: …………………

Allkiri: ……………..

Kuupäev: 

